CELEX: 62017CN0610
Language: et
Date: 2017-10-24 00:00:00
Title: Kohtuasi C-610/17: Eelotsusetaotlus, mille on esitanud Työtuomioistuin (Soome) 24. oktoobril 2017 – Auto- ja Kuljetusalan Työntekijäliitto AKT ry versus Satamaoperaattorit ry

15.1.2018   
            
            
               ET
            
            
               Euroopa Liidu Teataja
            
            
               C 13/8
            
         Eelotsusetaotlus, mille on esitanud Työtuomioistuin (Soome) 24. oktoobril 2017 – Auto- ja Kuljetusalan Työntekijäliitto AKT ry versus Satamaoperaattorit ry
   (Kohtuasi C-610/17)
   (2018/C 013/10)
   Kohtumenetluse keel: soome
   
      Eelotsusetaotluse esitanud kohus
   
   Työtuomioistuin
   
      Põhikohtuasja pooled
   
   
      Hageja: Auto- ja Kuljetusalan Työntekijäliitto AKT ry
   
      Kostja: Satamaoperaattorit ry
   
      Menetluses osales: Kemi Shipping Oy
   
      Eelotsuse küsimused
   
   
               1.
            
            
               Kas Euroopa parlamendi ja nõukogu 4. novembri 2003. aasta direktiivi 2003/88/EÜ (1) tööaja korralduse teatavate aspektide kohta artikli 7 lõikega 1 on vastuolus liikmesriigi kollektiivlepingu tingimus või selle tingimuse tõlgendus, mille kohaselt töötajal, kelle töövõimetus haiguse tõttu tekib põhipuhkuse või selle osa vältel, ei ole tema taotlusele vaatamata õigust põhipuhkuse ajale langeva töövõimetuse perioodi kuue esimese puhkusepäeva üleviimisele siis, kui need omavastutuspäevad ei lühenda neljanädalast põhipuhkust, millele töötajal on õigus?
            
         
               2.
            
            
               Kas Euroopa Liidu põhiõiguste harta artikli 31 lõige 2 on vahetult kohaldatav eraõiguslike isikute vahelisele töösuhtele, st omab horisontaalset vahetut õigusmõju?
            
         
               3.
            
            
               Kas Euroopa Liidu põhiõiguste harta artikli 31 lõikega 2 on kaitstud väljateenitud puhkus siis, kui selle puhkuse kestus on pikem direktiivi 2003/88/EÜ artikli 7 lõikes 1 sätestatud neljanädalasest miinimumpõhipuhkusest, ja kas [Euroopa Liidu] põhiõiguste harta viidatud sättega on vastuolus liikmesriigi kollektiivlepingu tingimus või selle tingimuse tõlgendus, mille kohaselt töötajal, kelle töövõimetus haiguse tõttu tekib põhipuhkuse või selle osa vältel, ei ole tema taotlusele vaatamata õigust põhipuhkuse ajale langeva töövõimetuse perioodi kuue esimese puhkusepäeva üleviimisele siis, kui need omavastutuspäevad ei lühenda neljanädalast põhipuhkust, millele töötajal on õigus?
            
         
      (1)  ELT 2003, L 299, lk 9 ELT eriväljaanne 05/04, lk 381.